OpenLLM-France/wikimedia huggingface dataset:
# Manglars de Madagascar

Els manglars de Madagascar són una ecoregió de l'ecozona afrotropical, definida per WWF, que s'estén principalment per la costa oest de Madagascar. És la suma de petites zones separades de manglar.

## Descripció

És una ecoregió de manglar amb una superfície de 5.500 quilòmetres quadrats repartits en diversos enclavaments al llarg de la costa de Madagascar. Hi ha 29 enclavaments a la costa oest; els més extensos es troben al nord-oest, a la badia de Mahajamba, Bombetoka, Mahavavy i Salala, i Maintirano. A la costa est existeixen 11 enclavaments, que ocupen només 50 quilòmetres quadrats.
Els manglars de la costa oest limiten, de nord a sud amb la selva subhumida de Madagascar, la selva seca caducifòlia de Madagascar i la muntanya suculenta de Madagascar, mentre que els de la costa est són limítrofs de la selva de terres baixes de Madagascar.
Les serralades centrals de l'illa protegeixen als manglars dels monsons.

## Flora

Les principals espècies arbòries són el mangle negre (Bruguiera gymnorrhiza), Rhizophora mucronata i Ceriops tagal, de la família Rhizophoraceae, Avicennia marina, de la família Avicenniaceae, Sonneratia alba, de la família Lythraceae, i Lumnitzera racemosa, de la família Combretaceae.

## Fauna

Entre les aus, destaquen diversos endemismes de Madagascar, com la garsa de Madagascar (Ardea Humbloti), el xarxet de Madagascar (Anas bernieri), el corriol malgaix (Charadrius thoracicus), l'àguila marina malgaix (Haliaeetus vociferoides) i el blauet de Madagascar (Alcedo vintsioides). L'ecoregió és important per diverses espècies migratòries, com el corriol anellat gros (Charadrius hiaticula), el corriol crancaire (Dromas ardeola), el corriol gris (Pluvialis squatarola), becplaner africà i l'agró blanc (Ardea alba).
També es troben en els manglars la tortuga verda (Chelonia mydas) i la tortuga carei (Eretmochelys imbricata), que nien a la costa oest de Madagascar, així com el dugong (Dugong dugon) i el cocodril del Nil (Crocodylus niloticus). Les comunitats de peixos, mol·luscs i crustacis són molt riques.

## Amenaces i conservació

Els manglars són vulnerables al clarejat per extracció de la fusta, l'expansió urbana, la sobrepesca i l'erosió a les terres altes. Activitats com el cultiu d'arròs, els salers i el cultiu de gambes també són amenaces. Les àrees urbanes properes als manglars inclouen les ciutats Toliara i Mahajanga. El parc nacional de Mananara Nord protegeix alguns pantans de mangles.

## Referències

* ↑ Tognetii, S.; In Burgess; D'Amico Hales, J.; Underwood, E.; et al. (eds.).. "119 – Madagascar Mangroves". Terrestrial Ecoregions of Africa and Madagascar: A Conservation Assessment (en anglès). Island Press., 2004, p. 425–426. ISBN 978-1559633642.
# Branislav Sekulić

Branislav "Bane" Sekulić (serbi cirílic: Бpaниcлaв "Бaнe" Ceкулић) (29 d'octubre de 1906 - 24 de setembre de 1968) fou un futbolista serbi, posteriorment entrenador.
La seva carrera futbolística transcorregué entre Iugoslàvia, França i Suïssa, a clubs com SK Jugoslavija, SO Montpellier, Club Français o Grasshopper-Club. Fou internacional amb Iugoslàvia i participà en la Copa del Món de 1930, on marcà un gol.
Fou entrenador de l'Estrella Roja de Belgrad, FC Fribourg, la selecció suïssa, RFC de Liège i SC YF Juventus.

## Referències

* ↑ «Switzerland - Trainers of First and Second Division Clubs». [Consulta: 25 desembre 2017].
# Louis Maxson

Louis William Maxson (Herbertville, Califòrnia, 2 de juliol de 1855 – Baltimore, Maryland, 2 de juliol de 1916) va ser un arquer estatunidenc que va competir durant el darrer terç del segle xix i els primers anys del segle xx.
El 1904 va prendre part en els Jocs Olímpics de Saint Louis, on va guanyar la medalla d'or en la prova de la ronda per equips, com a membre de l'equip Potomac Archers del programa de tir amb arc. En les proves de la ronda York i la ronda americana acabà en dotzena posició.
A banda, fou campió estatunidenc de tir amb arc entre 1889 i 1894 i novament el 1898.

## Referències

* 1 2 3 «Louis Maxson Olympic Results». sports-reference.com. Arxivat de l'original el 20 de maig 2011. [Consulta: 19 octubre 2015].
# Pia Sundstedt

Pia Sundstedt (Kokkola, 2 de maig de 1975) és una ciclista finlandesa que combina la carretera amb el ciclisme de muntanya. Ha aconseguit nombrosos campionats nacionals, tant en ruta com en contrarellotge.

## Palmarès en carretera

* 1996
** Campiona de Finlàndia en ruta
* 1997
** Campiona de Finlàndia en ruta
** Campiona de Finlàndia en contrarellotge
** 1a al Giro del Trentino i vencedora d'una etapa
* 1998
** Vencedora d'una etapa al Giro d'Itàlia
** Vencedora d'una etapa al Giro de Toscana-Memorial Michela Fanini
* 1999
** 1a al Giro del Friül
** Vencedora d'una etapa al Giro d'Itàlia
* 2000
** Campiona de Finlàndia en ruta
** 1a a la Copa del món ciclista femenina de Mont-real
** 1a al Giro del Trentino i vencedora d'una etapa
** 1a a la Final d'Embrach
** Vencedora d'una etapa al Giro d'Itàlia
* 2001
** Campiona de Finlàndia en ruta
* 2005
** Campiona de Finlàndia en ruta
* 2011
** Campiona de Finlàndia en ruta
** Campiona de Finlàndia en contrarellotge

## Palmarès en ciclisme de muntanya

* 2005
** Campiona d'Europa en Marató
* 2006
** Campiona de Finlàndia en marató
** 1a a la Copa del món en Marató
* 2007
** 1a a la Copa del món en Marató
* 2008
** 1a a la Copa del món en Marató
* 2011
** Campiona d'Europa en Marató
* 2012
** Campiona d'Europa en Marató

## Enllaços externs

* Fitxa a sitiodeciclismo.net
* Fitxa a cyclebase.nl Arxivat 2016-09-11 a Wayback Machine.
* Fitxa a museociclismo.it
# Lance Henderson de la Fuente

Lance Henderson de la Fuente (Marbella, Màlaga, 19 de maig de 2003) és un jugador d'escacs andalús, que té el títol de Gran Mestre Internacional de la FIDE des de 2019, quan el va aconseguir amb tan sols setze anys, per tant, el Gran Mestre més jove en la història dels escacs a l'estat espanyol.

## Biografia

El seu pare, Matt Henderson, és un informàtic nord-americà, i la seva mare, María del Pino de la Fuente, és una enginyera aeroespacial de Valladolid que va viure a Alemanya durant diversos anys. Va començar a jugar als escacs amb nou anys, en un campament de Cabra (Còrdova), on va conèixer els campions provincials i aquests li van inculcar l'interès pel joc. Quan va tornar de Còrdova, ell i la seva germana es van unir a l'Ajedrez Metro Club de Marbella. Va ser entrenat pel Gran Mestre Ernesto Fernández, de Màlaga. Malgrat ser sub 12, va guanyar el campionat d'Espanya d'escacs sub 14. Lance va aconseguir el títol de Mestre Internacional a l'edat de 14 anys i el de Gran Mestre als 16 i dos mesos, quan va aconseguir la seva tercera norma en la lliga portuguesa.

## Referències

* ↑ «Lance Henderson de la Fuente». 365 Chess, 2020. [Consulta: 10 setembre 2020].
* ↑ «Lance Henderson de la Fuente, Gran Maestro de ajedrez: "Desde que salió 'Gambito de dama' muchos han comenzado a jugar al ajedrez"». Onda Cero, 20-02-2021 [Consulta: 23 desembre 2021].
* ↑ «Un prodigio malagueño del ajedrez de 16 años». La Opinión de Málaga, 27-09-2019 [Consulta: 23 desembre 2021].
* ↑ García, Leontxo «Lance Henderson, un portento en jaque sin móvil». el País, 02-02-2018 [Consulta: 23 desembre 2021].
* 1 2 Pastor, Javier «Así es Lance Henderson, el Gran Maestro de ajedrez más joven de la historia de España». Xataka.com, 07-02-2021 [Consulta: 23 desembre 2021].
* ↑ «Lance Henderson, el genio adolescente». Sur in English, 04-10-2019. [Consulta: 10 setembre 2020].
# Roberto Cavanagh

Roberto Cavanagh (Buenos Aires, 12 de novembre de 1914 - Venado Tuerto, 14 de setembre de 2002) va ser un jugador de polo argentí que va prendre part en els Jocs Olímpics de Berlín, on guanyà la medalla d'or en la competició de polo. Compartí equip amb Manuel Andrada, Luis Duggan i Andrés Gazzotti.

## Referències

* ↑ «Roberto Cavanagh Olympic Results». sports-reference.com. Arxivat de l'original el 2016-12-03. [Consulta: 1r març 2019].
# Lloyd Spooner

Lloyd Spencer Spooner (Tacoma, Estats Units 1884 - Zephyrhills 1966) fou un tirador olímpic estatunidenc, guanyador de set medalles olímpiques.

## Biografia

Va néixer el 6 d'octubre de 1884 a la ciutat de Tacoma, població situada a l'estat de Washington.
Va morir el 20 de desembre de 1966 a la ciutat de Zephyrhills, població situada a l'estat de Florida.

## Carrera esportiva

Militar de professió, va participar, als 35 anys, en els Jocs Olímpics d'Estiu de 1920 realitzats a Anvers (Bèlgica), on participà en dotze proves i guanyà un total de set medalles: la medalla d'or en la prova de rifle lliure 3 posicions (300 metres per equips), rifle militar 3 posicions (300 metres per equips), rifle militar (600 metres per equips) i rifle militar (300–600 metres per equips); la medalla de plata en la prova de rifle militar (300 metres drets per equips); i la medalla de bronze en la prova de rifle militar (600 metres) i tir al cérvol (tret simple per equips).
Juntament amb el seu company Willis Augustus Lee finalitzà aquells Jocs amb set medalles, un rècord igualat en els Jocs Olímpics d'Estiu de 1960 realitzats a Roma (Itàlia) pel gimnasta soviètic Borís Xakhlín i superat en els Jocs Olímpics d'Estiu de 1980 realitzats a Moscou (Unió Soviètica) pel gimnasta soviètic Aleksandr Ditiatin que aconseguí guanyar vuit medalles.

## Referències

* 1 2 «Olympedia – Lloyd Spooner». [Consulta: 5 agost 2023].
# Albert Nasse

Albert F. "Al" Nasse (Saint Louis, Missouri, 2 de juliol de 1878 – Saint Louis, 21 de novembre de 1910) va ser un remer estatunidenc que va competir a principis del segle xx.
El 1904 va prendre part en els Jocs Olímpics de Saint Louis, on va guanyar la medalla d'or en la prova de quatre sense timoner del programa de rem, formant equip amb Arthur Stockhoff, August Erker i George Dietz.

## Referències

* ↑ «Al Nasse Olympic Results». sports-reference.com. Arxivat de l'original el 14 de desembre 2012. [Consulta: 17 octubre 2015].
# Salpingo-ooforectomia

En medicina, la salpingo-ooforectomia és l'extirpació d'un ovari i la seva trompa de Fal·lopi. Aquest procediment s'associa amb més freqüència amb cirurgia profilàctica en resposta al descobriment d'una mutació BRCA, particularment les del gen normalment supressor de tumor BRCA1 (o, amb un impacte negatiu estadísticament menor, els del gen BRCA2 que suprimeix el tumor), que poden augmentar el risc que una dona desenvolupi càncer d'ovari fins a un 65% (fins a un 25% per a una dona amb mutació del gen BRCA2).

## Referències

* ↑ «Salpingo-Oophorectomy: Overview, Periprocedural Care, Technique». eMedicine, 07-02-2018. [Consulta: 2 desembre 2018].
* ↑ «bilateral salpingo-oophorectomy». National Cancer Institute. [Consulta: 23 març 2022].
* ↑ «Laparoscopic Salpingo-Oophorectomy». EMORY UNIVERSITY SCHOOL OF MEDICINE. [Consulta: 23 març 2022].
# James Workman

James Workman (anglès: James Theodore Workman) (Woodward, 30 d'abril de 1908 - Comtat d'Orange, 15 d'octubre de 1983) fou un remer estatunidenc que va competir durant la dècada de 1920.
El 1928 va prendre part en els Jocs Olímpics d'Amsterdam, on disputà la prova del vuit amb timoner del programa de rem, en què guanyà la medalla d'or. Posteriorment va fer la carrera militar dins la Força Aèria dels Estats Units, retirant-se com a tinent coronel.

## Referències

* 1 2 «Jim Workman Olympic Results». sports-reference.com. Arxivat de l'original el 26 d’octubre 2017. [Consulta: 2 setembre 2018].
# Daniels

«Daniels» té aquests significats:
* Daniels (Virgínia de l'Oest)
* Personatges:
** Daniels (Star Trek), personatge fictici de l'univers Star Trek que apareix a la sèrie Star Trek: Enterprise i és interpretat per Matt Winston
** Anthony Daniels
** Antonio Daniels (Columbus, Ohio, 1975), jugador professional de basquetbol que juga als Washington Wizards de l'NBA
** Charles Meldrum Daniels
** Dani Daniels (Comtat d'Orange, Califòrnia, 1989), directora i actriu pornogràfica nord-americana
** David Daniels (Spartanburg, Carolina del Sud, Estats Units, 1966), contratenor estatunidenc
** Gary Daniels
** Lee Daniels
** Lisa Daniels
** Mel Daniels
** Mitch Daniels (1949), governador d'Indiana membre del Partit Republicà
** Peter T. Daniels, estudiós dels diferents tipus d'escriptura
** Stormy Daniels (Baton Rouge, Louisiana, 1979), actriu, directora i productora de cinema pornogràfic
** Daniels_(directors)
# William Nelson

William L. Nelson va ser un lluitador estatunidenc que va competir a cavall del segle xix i el segle xx. El 1904 va prendre part en els Jocs Olímpics de Saint Louis, on va guanyar la medalla de bronze en la categoria de pes mosca, de fins a 52,2 kg, en quedar eliminat en semifinals per Gustave Bauer. Abans d'aquest èxit havia guanyat el campionat AAU de 1899 i 1900.

## Referències

* 1 2 «Gustav Tiefenthaler Olympic Results». sports-reference.com. Arxivat de l'original el 20 d’octubre 2012. [Consulta: 13 octubre 2015].
# 19 de l'Àguila

19 de l'Àguila (!9 Aquilae) és una estrella de la constel·lació de l'Àguila. La seva magnitud és 5,23. Es troba a 142 anys llum del sistema solar.

## Referències

* ↑ «Lithium depletion and rotation in main-sequence stars» (en anglès). Astrophysical Journal, 5-1990, pàg. 310–332. DOI: 10.1086/168691.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ «UBV photometry of stars whose positions are accurately known. VII». Astronomy and Astrophysics, 1993, pàg. 591–592.
* 1 2 3 «Lithium abundance patterns of late-F stars: an in-depth analysis of the lithium desert» (en anglès). Astronomy and Astrophysics, 12-06-2018, pàg. 55–55. DOI: 10.1051/0004-6361/201732209.
* ↑ «Ca II HK emission in rapidly rotating stars» (en anglès). Astronomy and Astrophysics, 3, 1-2009, pàg. 1099–1107. DOI: 10.1051/0004-6361:200810377.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 11-2006, pàg. 759–771. DOI: 10.1134/S1063773706110065.
Viccionari
# Elisabeth Baldauf

Elisabeth Baldauf (Egg (Vorarlberg), 3 d'agost de 1990) és una esportista austríaca que competeix en bàdminton en la categoria individual.

## Referències

* ↑ «Elisabeth BALDAUF» (en anglès). BWF. [Consulta: 14 juliol 2016].
# Pilota blanca

La pilota blanca és una modalitat de pilota valenciana, recuperada per les falles, les quals l'anomenen joc de carrer o joc faller. La modalitat practicada a les falles va ser creada per a facilitar el procés d'aprenentatge del joc.

## Història

La pilota blanca és una modalitat practicada, avui en dia, en exclusiva amb motiu de les falles de València, però es té constància que era practicada antigament a la comarca de l'Horta Nord. El primer campionat faller de pilota data de 1996, amb huit equips de cinc falles diferents, i cap a l'any 2010 s'arribaven a 516 jugadors repartits en 82 equips de 46 falles diferents.
Els precursors de la implantació d'aquesta modalitat a les comissions falleres foren Pep Chiral (vicepresident de la Junta Central Fallera), Juan Contreras (vicepresident de la Federació de Pilota Valenciana, els periodistes Alberto Soldado i Aureli López i l'empresari José Luis López.

## Terreny de joc

Tradicionalment, i adient-se al nom de "Joc de carrer", a "Pilota blanca" es jugava al carrer, però actualment, amb la popularització de les falles i l'augment de practicants, també es juga als carrers artificials i als trinquets.
Hom col·loca una corda, que separa les dues meitats del camp, a 1,80m d'alçària. També es marca amb guix la "ratlla de treta". No hi ha, però, cap línia de quinze, ni a la banca ni al rest.

## Pilota

Com el seu nom indica, a aquesta modalitat es juga amb una pilota de pell de color blanc.

## Regles

La Pilota blanca és una modalitat d'estil directe, és a dir, els jugadors s'acaren els uns als altres. Malgrat jugar-se al carrer, no hi ha ratlles (com en les llargues), i es juga per dalt corda (com la galotxa i l'escala i corda).
Els equips estan formats per 3 jugadors cadascun, en les posicions habituals de rest, mitger i punter.
Cada quinze comença quan el rest a la meitat del camp del dau trau de palma des de la ratlla de treta llençant la pilota sobre la corda perquè caiga en camp contrari sense tocar cap paret lateral. A partir d'aquí els jugadors colpegen la pilota al primer bot en terra o a l'aire sense comptar els rebots a les parets (que són "aire") i provant de dificultar que el rival torne la pilota
Hom perd el quinze quan la pilota dona dos o més bots en camp propi, no creua la corda, passa per sota o toca la corda, així com en cas que un jugador toque la pilota amb qualsevol altra part del cos que no siga la mà, o dos jugadors del mateix equip toquen la pilota de seguit.

## Referències

* ↑ La revolució va de bo!: La modernització de la pilota valenciana Per Paco Cerdà Arroyo,Purificació Garcia Mascarell - pg 119
* ↑ La revolució va de bo!: La modernització de la pilota valenciana Per Paco Cerdà Arroyo,Purificació Garcia Mascarell - pg 118
* ↑ «Pilota valenciana... i també fallera». Casal Bernat i Baldoví. [Consulta: 4 gener 2015].
* ↑ «Comença el campionat faller de pilota valenciana». fallas.com, 16-05-2012. [Consulta: 4 gener 2015].

## Enllaços externs

* Vídeo d'una semifinal, jugada en trinquet
# Arthur Rosenkampff

Arthur Henry "Art" Rosenkampff (Nova York, 3 de novembre de 1881 - Nova York, 6 de novembre de 1952) va ser un gimnasta i atleta estatunidenc que va competir a cavall del segle xix i el segle xx. El 1904 va prendre part en els Jocs Olímpics de Saint Louis, on guanyà la medalla de plata en la prova per equips del programa de gimnàstica, com a membre de l'equip New York Turnverein junt a Emil Beyer, John Bissinger, Julian Schmitz, Otto Steffen i Max Wolf. També disputà les proves gimnàstiques del triatló i el concurs complet, on fou 76è i 89è respectivament; i el triatló del programa d'atletisme, on fou 102è.

## Referències

* ↑ «Art Rosenkampff Olympic Results». sports-reference.com. Arxivat de l'original el 22 de setembre 2010. [Consulta: 10 octubre 2015].
# Jan van Dort

Jan Leendert van Dort (Heemstede, Holanda Septentrional, 25 de maig de 1889 - Leiden, 1 d'abril de 1967) fou un futbolista neerlandès que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla de bronze en la competició de futbol.
Pel que fa a clubs, defensà els colors de l'AFC Ajax, entre 1912 i 1922, i del SBV Vitesse el 1922. Amb la selecció nacional jugà 5 partits, en què no marcà cap gol.

## Referències

* 1 2 «Jan van Dort Olympic Results». sports-reference.com. Arxivat de l'original el 4 de setembre 2017. [Consulta: 17 setembre 2017].
* ↑ Ajax stats - Ajax Info
* ↑ Intl career stats - OnsOranje
# Ielizaveta Deméntieva

Ielizaveta Deméntieva (Polesia Region, 15 de novembre de 1928 - Sant Petersburg, 27 de juliol de 2022), nascuda Kislova, és una piragüista d'aigües tranquil·les belarussa, ja retirada, que va competir durant les dècades de 1950 i 1960.
El 1956 va prendre part en els Jocs Olímpics d'Estiu de Melbourne, on guanyà la medalla de bronze en la prova del K-1, 500 metres del programa de piragüisme, per davant de Therese Zenz i Tove Søby.
En el seu palmarès també destaquen una medalla d'or i una de plata al Campionat del Món de piragüisme en aigües tranquil·les de 1958. Guanyà cinc medalles al Campionat d'Europa, tres d'or i dues de plata entre 1957 i 1963. També guanyà els campionats soviètics de 1956, 1957, 1958 i 1960.

## Referències

* 1 2 Ielizaveta Deméntieva a Sports Reference (arxivat)
* ↑ «Дементьева (Пахоменкова, Кислова) Елизавета Григорьевна | Спорт-страна.ру» (en rus). [Consulta: 31 octubre 2020].
# William Forsyth Sharpe

William Forsyth Sharpe (Cambridge, EUA 1934) és un economista estatunidenc guardonat amb el Premi Nobel d'Economia l'any 1990.

## Biografia

Va néixer el 16 de juny de 1934 a la ciutat de Cambridge, població situada a l'estat nord-americà de Massachusetts. Va estudiar economia a la Universitat de Califòrnia a Los Angeles, on es va doctorar l'any 1961. Entre 1957 i 1961 va treballar a la Rand Corporation al costat de Harry Markowitz i, posteriorment, va ser professor de la Universitat de Washington entre 1961 i 1968, i des de 1970 de la Universitat Stanford.

## Recerca econòmica

Va establir un model per a fixar el preu dels actius financers conegut com a Capital Asset Pricing Model (CAPM). Per aquest model un inversor pot escollir una exposició al risc a través d'una combinació de valors de renda fixa i una cartera de renda variable. La composició òptima de la cartera depèn de la valoració de les perspectives dels actius que faci l'inversor, i no de l'actitud cap al risc. Si cada actiu contribueix al risc total en un valor determinat, els ingressos esperat, el premi al risc variaran en proporció directa a aquest valor. Aquestes relacions es generen a través dels preus, pel que els riscos són susceptibles d'eliminar-se, i les decisions de la cartera acaben sent consistents.
També va desenvolupar el denominat Sharpe ràtio, que permet l'anàlisi del comportament del rendiment d'una inversió en funció del risc.
L'any 1990 fou guardonat amb el Premi Nobel d'Economia pels seus estudis de la teoria econòmica enfocats en el camp empresarial, juntament amb Harry Markowitz i Merton Miller. Un premi no exempt de polèmica donada la seva utilitat puntual dins la vasta ciència econòmica.

## Obra seleccionada

* 1970: Portfolio Theory and Capital Markets
* 1987: Asset Allocation Tools
* 1999: Investments, amb Gordon J. Alexander i Jeffrey Bailey
* 2000: Fundamentals of Investments, amb Gordon J. Alexander i Jeffrey Bailey

## Enllaços externs

* «William Forsyth Sharpe» (en anglès). The Nobel Prize. The Nobel Foundation.
* (anglès) Pàgina personal de William Sharpe
# LeRoy Samse

LeRoy Perry Samse (Kokomo, Indiana, 13 de setembre de 1883 - Sherman Oaks, Califòrnia, 1 de maig de 1956) va ser un atleta estatunidenc, especialista en el salt amb perxa que va competir durant els primers anys del segle xx.
El 1904 va prendre part en els Jocs Olímpics de Saint Louis, on guanyà la medalla de plata en la prova del salt amb perxa del programa d'atletisme.
El 1906 establí el rècord del món de perxa amb un salt de 3m 78cm que li va valer per guanyar el títol de la Western AAU.

## Referències

* 1 2 «LeRoy Samse Olympic Results». sports-reference.com. Arxivat de l'original el 16 de desembre 2012. [Consulta: 27 octubre 2015].
# Auguste Cavadini

Auguste Baptiste Cavadini (Morbio Inferiore, Ticino, Suïssa, 21 de juliol de 1865 – ?) va ser un tirador francès. El 1900 va prendre part en els Jocs Olímpics de París, en què disputà cinc proves del programa de tir olímpic. Guanyà la medalla de bronze en la prova de rifle militar, tres posicions per equips, junt a Maurice Lecoq, Léon Moreaux, Achille Paroche i René Thomas, mentre que la prova individual fou onzè. En rifle militar, bocaterrosa fou setè, desè en rifle militar, dempeus i dissetè en rifle militar, de genolls.

## Referències

* ↑ «PARIS 1900. SHOOTING». olympic.org. [Consulta: 22 setembre 2015].
* ↑ «Auguste Cavadini Olympic Results». sports-reference.com. Arxivat de l'original el 4 de novembre 2012. [Consulta: 22 setembre 2015].
# Janus van Merrienboer

Adrianus "Janus" van Merrienboer (Oud- en Nieuw-Gastel, Brabant del Nord, 8 d'octubre de 1894 - Oud- en Nieuw-Gastel, 12 d'octubre de 1947) va ser un tirador amb arc neerlandès que va competir a començaments del segle xx.
El 1920 va prendre part en els Jocs Olímpics d'Anvers, on va disputar una prova del programa de tir, el tir a l'ocell mòbil, 28 m. per equips, en què guanyà la medalla d'or.

## Referències

* ↑ «Janus van Merrienboer Olympic Results». sports-reference.com. Arxivat de l'original el 3 de març 2012. [Consulta: 26 juny 2017].